als_Latn dik_Latn sag_Latn
Vëmendje: Kjo parajsë turistike do t’ju ofrojë para për t’i kaluar aty pushimet!
Jo, nuk është aspak shaka.
Kur ëndërroni për jetën tuaj në vitin e ardhshëm, a nuk e përfytyroni veten të shtrirë buzë detit me një pije me fruta tropikale pranë? Jo? Epo filloni ta bëni, sepse në vitin 2017, ishujt Virgin do t’i paguajnë turistët që të pushojnë aty.
Një gjë e tillë do të ndodhë në kuadër të 100-vjetorit të shndërrimit të ishujve në një territor amerikan, vetëm se, në vend që të çoni ju dhurata, në fakt, do të merrni. Çdo vizitor do të përfitojë 300 dollarë për t’i shpenzuar për pushime. Paratë mund të përdoren për vizita historike, kulturore, si dhe aktivitete të tjera argëtuese.
Për ata që do të udhëtojnë në mars, që është edhe muaji i 100-vjetorit, do të ketë edhe suvenire falas. Gjithçka që duhet bërë është regjistrimi në një prej hoteleve pjesëmarrëse nga ishujt St. John, St. Croix dhe St. Thomas, me një minimum prej tre netësh. Pas regjistrimit në faqen VisitUSVI.com, departamenti i turizmit dërgon menjëherë shumën prej 300 dollarësh.
Burimi: Cosmopolitan
als_Latn als_Latn als_Latn als_Latn als_Latn lmo_Latn